pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-๒๘ ธันวาคม วันสมเด็จพระเจ้าตากสินมหาราช
วันอังคารที่ 28 ธันวาคม 2564
๒๘ ธันวาคม วันสมเด็จพระเจ้าตากสินมหาราช
วันคล้ายวันปราบดาภิเษกสมเด็จพระเจ้าตากสินมหาราช พระมหากษัตริย์แห่งกรุงธนบุรี
#วันสมเด็จพระเจ้าตากสินมหาราช #สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-กบข. ห่วงใยสมาชิกช่วงเทศกาลสงกรานต์ มอบฟรีประกันอุบัติเหตุ และคูปองเติมน้ำมัน
วันศุกร์ที่ 8 เมษายน 2565
กบข. ห่วงใยสมาชิกช่วงเทศกาลสงกรานต์ มอบฟรีประกันอุบัติเหตุ และคูปองเติมน้ํามัน
กบข. ห่วงใยสมาชิกช่วงเทศกาลสงกรานต์ จึงร่วมกับทิพยประกันภัย มอบประกันอุบัติเหตุ ฟรี 2 หมื่นสิทธิ์ ให้ความคุ้มครองนาน 30 วัน วงเงินคุ้มครองสูงสุด 1 แสนบาท พร้อมจัดสวัสดิการพิเศษคูปองเงินสดเติมน้ํามัน PT มูลค่า 50 บาท ให้สมาชิกได้ใช้ในช่วงสงกรานต์ด้วย
กบข. ห่วงใยสมาชิกช่วงเทศกาลสงกรานต์ จึงร่วมกับทิพยประกันภัย มอบประกันอุบัติเหตุ ฟรี 2 หมื่นสิทธิ์ ให้ความคุ้มครองนาน 30 วัน วงเงินคุ้มครองสูงสุด 1 แสนบาท พร้อมจัดสวัสดิการพิเศษคูปองเงินสดเติมน้ํามัน PT มูลค่า 50 บาท ให้สมาชิกได้ใช้ในช่วงสงกรานต์ด้วย
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้เล็งเห็นถึงความสําคัญของสมาชิกเป็นหลัก จึงได้คัดสรรโครงการสิทธิประโยชน์ที่หลากหลายและสอดคล้องกับความต้องการ เพื่อมอบให้กับสมาชิก ซึ่งล่าสุด กบข. ร่วมกับ บริษัท ทิพยประกันภัย จํากัด (มหาชน) มอบสิทธิพิเศษ “ประกันอุบัติเหตุ” จํานวน 20,000 สิทธิ์ โดยไม่เสียค่าใช้จ่าย เพื่อให้สมาชิกอุ่นใจในการเดินทางท่องเที่ยว กลับภูมิลําเนา ในช่วงเทศกาลสงกรานต์
โดยประกันอุบัติเหตุจากทิพยประกันภัย จะให้ความคุ้มครองสําหรับการเสียชีวิต การสูญเสียสายตาหรือทุพพลภาพถาวรสิ้นเชิงเนื่องจากอุบัติเหตุ ไม่รวมถูกฆาตกรรมลอบทําร้ายร่างกาย และ/หรือ ขณะขับขี่หรือโดยสารรถจักรยานยนต์ โดยให้ความคุ้มครองนานถึง 30 วัน นับตั้งแต่วันที่ลงทะเบียนรับสิทธิ์ วงเงินคุ้มครองสูงสุด 100,000 บาท โดยสมาชิก กบข. สามารถลงทะเบียนรับสิทธิ์ได้ตั้งแต่วันนี้ ถึง 20 เมษายน 2565 ผ่านช่องทาง LINE @tipgo โดยกดเข้าเมนู “ฟรี! ประกันอุบัติเหตุ” หลังจากนั้นทําตามขั้นตอนการรับประกันอุบัติเหตุ เมื่อลงทะเบียนสําเร็จ จะได้รับอีเมลยืนยันความคุ้มครองจากทิพยประกันภัย
นอกจากนี้ กบข. ยังได้จัดสวัสดิการคูปองเงินสดเติมน้ํามัน PT มูลค่า 50 บาท ให้กับสมาชิก โดยสามารถใช้ได้ที่สถานีบริการน้ํามัน PT ทุกสาขาที่ร่วมรายการ เมื่อเติมน้ํามันเสร็จ ให้กดรับสิทธิ์จาก My GPF Application หรือ LINE กบข. เมนูสิทธิพิเศษ แล้วแจ้งเลขโค้ดให้พนักงานก่อนชําระเงิน โดยส่วนลด 1 โค้ด ต่อ 1 ใบเสร็จ ใช้สิทธิ์ได้กับการเติมน้ํามันทุกประเภท และไม่กําหนดยอดขั้นต่ําการเติมน้ํามัน สิทธิ์ทั้งหมดมีจํานวนจํากัด จํากัด 1 คน ต่อ 1 สิทธิ์ สมาชิกสามารถกดรับสิทธิ์ได้ตั้งแต่วันที่ 11 เมษายน ถึง 31 พฤษภาคม 2565 หรือจนกว่าสิทธิ์จะหมด
ดร.ศรีกัญญา กล่าวเพิ่มเติมว่า กบข. ได้ร่วมมือกับพันธมัตรสวัสดิการอย่างต่อเนื่อง เพื่อจัดหา ออกแบบผลิตภัณฑ์ใหม่ๆ ที่หลากหลายและเหมาะสม ครอบคลุมผลิตภัณฑ์ทางการเงินและประกัน ตลอดจนสิทธิพิเศษส่วนลดอาหาร-เครื่องดื่ม บริการ และสินค้าทั่วประเทศ โดยเฉพาะสมาชิก กบข. ซึ่งสมาชิกสามารถติดตามรายละเอียดสวัสดิการทั้งหมดได้ที่ My GPF Application และ LINE กบข. พร้อมทั้งกดรับสิทธิ์สวัสดิการได้ทันที
ทั้งนี้ สมาชิกที่สนใจสอบถามรายละเอียดเพิ่มเติมได้ที่ LINE กบข. @GPFCommunity หรือที่ศูนย์บริการข้อมูลสมาชิกโทร. 1179
รัฐบาลไทย-ข่าวทำเนียบรัฐบาล-การรถไฟแห่งประเทศไทยประกาศปิดทางในเส้นทางสายใต้ ช่วงระหว่างสถานีสวี - เขาสวนทุเรียน เป็นการชั่วคราว ขบวนรถ 8 ขบวนต้องหยุดรอการเปิดทาง เนื่องจากสถานการณ์น้ำท่วม
วันเสาร์ที่ 13 พฤศจิกายน 2564
การรถไฟแห่งประเทศไทยประกาศปิดทางในเส้นทางสายใต้ ช่วงระหว่างสถานีสวี - เขาสวนทุเรียน เป็นการชั่วคราว ขบวนรถ 8 ขบวนต้องหยุดรอการเปิดทาง เนื่องจากสถานการณ์น้ําท่วม
จากสถานการณ์ฝนตกหนักหลายจังหวัดในพื้นที่ภาคใต้ ทําให้เกิดน้ําท่วมเฉียบพลันและน้ําป่าไหลหลาก ส่งผลให้ช่วงค่ําวันนี้ (12 พ.ย. 2564) มีมวลน้ําไหลเข้าท่วมทางรถไฟระหว่างสถานีสวี - เขาสวนทุเรียน อําเภอสวี จังหวัดชุมพร
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า จากสถานการณ์ฝนตกหนักหลายจังหวัดในพื้นที่ภาคใต้ ทําให้เกิดน้ําท่วมเฉียบพลันและน้ําป่าไหลหลาก ส่งผลให้ช่วงค่ําวันนี้ (12 พ.ย. 2564) มีมวลน้ําไหลเข้าท่วมทางรถไฟระหว่างสถานีสวี - เขาสวนทุเรียน อําเภอสวี จังหวัดชุมพร ช่วงบริเวณหลักกิโลเมตรที่ 500/15 - 501/8 ระยะทางประมาณ 80 เมตร ส่งผลกระทบในด้านความปลอดภัยในการเดินรถ
รฟท. จึงมีความจําเป็นต้องประกาศปิดทางในเส้นทางสายใต้ ช่วงระหว่างสถานีสวี - เขาสวนทุเรียน เพื่อให้เหมาะสมกับสถานการณ์และความปลอดภัยในการเดินทางของผู้โดยสาร ตั้งแต่วันที่ 12 พฤศจิกายน 2564 เวลา 20.25 น. เป็นต้นไป นอกจากนี้ยังมีมวลน้ําไหลท่วมถนนเพชรเกษม ทําให้ไม่สามารถขนถ่ายผู้โดยสารทางรถยนต์ได้ จากเหตุการณ์ดังกล่าวส่งผลกระทบผู้โดยสารที่เดินทางมากับขบวนรถในเส้นทางสายใต้ ต้องหยุดรอการเปิดทาง จํานวน 8 ขบวน ดังนี้
1. ขบวนรถด่วนที่ 86 (นครศรีธรรมราช - กรุงเทพ) รอการเปิดทางที่สถานีหลังสวน
2. ขบวนรถด่วนที่ 84 (ตรัง - กรุงเทพ) รอการเปิดทางที่สถานีท่าชนะ
3. ขบวนรถด่วนพิเศษที่ 32 (ชุมทางหาดใหญ่ - กรุงเทพ) รอการเปิดทางที่สถานีละแม
4. ขบวนรถเร็วที่ 172 (สุไหงโกลก - กรุงเทพ) รอการเปิดทางที่สถานี ไชยา
5. ขบวนรถพิเศษขนส่งสินค้าห่อวัตถุด่วนที่ 986 (สุไหงโกลก - กรุงเทพ) รอการเปิดทางที่สถานีสุราษฎร์ธานี
6. ขบวนรถเร็วที่ 171 (กรุงเทพ - สุไหงโกลก) รอการเปิดทางที่สถานีชุมพร
7. ขบวนรถด่วนพิเศษที่ 31 (กรุงเทพ - ชุมทางหาดใหญ่) รอการเปิดทางที่สถานีชุมพร
8. ขบวนรถพิเศษขนส่งสินค้าห่อวัตถุด่วนที่ 985 (กรุงเทพ - สุไหงโกลก) รอการเปิดทางที่สถานีสะพลี
ทั้งนี้ รฟท. ได้สั่งการและกําชับให้เจ้าหน้าที่อํานวยความสะดวก ดูแลด้านความปลอดภัย จัดเตรียมอาหารและน้ําดื่มให้กับผู้โดยสารบนขบวนรถและภายในสถานี ตลอด 24 ชั่วโมง รวมทั้ง ให้เจ้าหน้าที่ที่เกี่ยวข้องเตรียมความพร้อมและเฝ้าระวังสังเกตการณ์ระดับน้ําตลอดเวลา สําหรับผู้โดยสารที่ต้องการความช่วยเหลือ สามารถติดต่อพนักงานรถไฟ ตํารวจรถไฟ หรือ ศูนย์บริการลูกค้าสัมพันธ์ ได้ที่หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-พม. จับมือสมาคม ไว ดับยู ซี เอ กรุงเทพฯ นำทีมอาสาฉีดพ่นน้ำยาฆ่าเชื้อโรค "ลาซารัส" ป้องกันโควิด-19 ให้ชาวชุมชนวัดมะกอกส่วนหน้า เขตพญาไท กรุงเทพฯ
วันพุธที่ 30 มิถุนายน 2564
พม. จับมือสมาคม ไว ดับยู ซี เอ กรุงเทพฯ นําทีมอาสาฉีดพ่นน้ํายาฆ่าเชื้อโรค "ลาซารัส" ป้องกันโควิด-19 ให้ชาวชุมชนวัดมะกอกส่วนหน้า เขตพญาไท กรุงเทพฯ
พม. จับมือสมาคม ไว ดับยู ซี เอ กรุงเทพฯ นําทีมอาสาฉีดพ่นน้ํายาฆ่าเชื้อโรค "ลาซารัส" ป้องกันโควิด-19 ให้ชาวชุมชนวัดมะกอกส่วนหน้า เขตพญาไท กรุงเทพฯ
วันนี้ (30 มิ.ย. 64) เวลา 09.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับสมาคม ไว ดับยู ซี เอ กรุงเทพฯ จัดโครงการทําความดีเพื่อสังคม ด้วยการนําทีมอาสาฉีดพ่นน้ํายาฆ่าเชื้อโรค "ลาซารัส" ในชุมชนวัดมะกอกส่วนหน้า เขตพญาไท กรุงเทพฯ จํานวน 98 ครัวเรือน เพื่อเป็นการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ "Hope for Home บ้านนี้มีความหวัง" โดยมีนายธนสุนทร สว่างสาลี ผู้ตรวจราชการกระทรวงการพัฒนาสังคมและความมั่นคงของมนุษย์ เป็นประธานเปิด โครงการฯ พร้อมทั้งมอบเครื่องอุปโภคบริโภคที่จําเป็นเพื่อบรรเทาความเดือดร้อนให้ชาวชุมชนและผู้ป่วยติดเตียงในชุมชนวัดมะกอกส่วนหน้า ชุมชนวัดมะกอกกลางสวน ชุมชนสุขสวัสดิ์ และชุมชนอุทัยนัตน์ เขตพญาไท กทม.
นายอนุกูลกล่าวว่า โครงการ "ทําความดีเพื่อสังคม" เป็นโครงการที่ขยายผลจากโครงการ "Hope for Home บ้านนี้มีความหวัง" เป็นความร่วมมือของภาคีเครือข่าย ทั้งหน่วยงานภาครัฐ ภาคเอกชน และภาคประชาชน อาทิ ผลิตภัณฑ์ฆ่าเชื้อโรค ลาซารัส และเครือข่ายเพื่อสังคม รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์ และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ที่ร่วมกันสนับสนุนการพัฒนาสังคมและประชาชนในชุมชนต่างๆ โดยเฉพาะอย่างยิ่งกลุ่มเปราะบางที่ประสบปัญหาความเดือดร้อนจากสถานการณ์การแพร่ระบาดของโรคโควิด-19 ระลอกใหม่ ทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาสในชุมชนต่างๆ ในพื้นที่ กทม. ซึ่งที่ผ่านมา มีการนําทีมอาสาฉีดพ่นน้ํายาฆ่าเชื้อโรค ลาซารัส ในหลายชุมชนชุมชน อาทิ ชุมชนโค้งรถไฟยมราช ชุมชนเทพรักษา และชุมชนรัชฏภัณฑ์ (ซอยหมอเหล็ง) ทั้งนี้ ชุมชนอื่นๆ สามารถขอความช่วยเหลือ ผ่านกระทรวง พม. เพื่อประสานทีมอาสาเข้าฉีดพ่นฆ่าเชื้อให้กับชุมชนที่ได้รับผลกระทบต่อไป
นายอนุกูลกล่าวต่อไปว่า ตนขอแสดงความชื่นชมและขอขอบคุณกับทุกภาคส่วนที่ให้ความสําคัญกับการพัฒนาคนและสังคมให้มีคุณภาพ และมีภูมิคุ้มกันต่อการเปลี่ยนแปลง นับเป็นสิ่งที่น่ายกย่องเป็นอย่างยิ่ง โดยเฉพาะในสถานการณ์การแพร่ระบาดของโรคโควิด-19 ซึ่งภาคีเครือข่ายเพื่อสังคม ทั้งสมาคมไว ดับยู ซี เอ กรุงเทพฯ กลุ่มการแพทย์อาสาเพื่อสังคม โครงการรอดด้วยรัก ได้นําผลิตภัณฑ์ฆ่าเชื้อโรค "ลาซารัส" ที่ไม่ติดไฟและไม่เป็นอันตรายต่อผู้อยู่อาศัย มาฉีดพ่นฆ่าเชื้อในชุมชน ทั้งนี้ หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-รฟท. ร่วมกับ กองอำนวยการรักษาความมั่นคงภายในราชอาณาจักร ภาค 4 เพิ่มความเข้มข้นในการรักษาความปลอดภัยเส้นทางรถไฟภาคใต้
วันจันทร์ที่ 8 สิงหาคม 2565
รฟท. ร่วมกับ กองอํานวยการรักษาความมั่นคงภายในราชอาณาจักร ภาค 4 เพิ่มความเข้มข้นในการรักษาความปลอดภัยเส้นทางรถไฟภาคใต้
ก่อนเปิดเดินรถจากยะลา - สุไหงโกลก เต็มรูปแบบได้ภายในวันนี้
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า จากกรณีเกิดเหตุกลุ่มคนร้ายไม่ทราบจํานวน ใช้อาวุธปืนลอบยิงขบวนรถเร็วที่ 171 (กรุงเทพ -สุไหงโกลก) ขณะทําขบวนถึงหลักกิโลเมตรที่ 1068/9-16 ระหว่างสถานีบาลอ - รือเสาะ จังหวัดนราธิวาสเมื่อวันที่ 4 สิงหาคม ที่ผ่านมา ไม่มีผู้โดยสารหรือเจ้าหน้าที่ได้รับบาดเจ็บหรือเสียชีวิต จากเหตุการณ์
ในครั้งนี้ทําให้หัวรถจักรดีเซลได้รับความเสียหาย กระจกด้านหน้าฝั่งพนักงานขับรถแตก และหม้อน้ํารถจักรรั่ว ทําให้การรถไฟฯ ต้องประกาศหยุดเดินรถในเส้นทางช่วงดังกล่าวเป็นการชั่วคราวนั้น สําหรับความคืบหน้าล่าสุดนายสุชีพ สุขสว่าง รองผู้ว่าการกลุ่มธุรกิจการเดินรถ การรถไฟฯ ได้ร่วมประชุมกับ พล.ต.อุทิศ อนันตนานนท์ รองแม่ทัพภาค 4 / รองผอ.รมน. ภาค 4 สน. เพื่อหาแนวทางการแก้ไขปัญหา และเพิ่มความเข้มข้นในการรักษาความปลอดภัยเส้นทางเดินรถภาคใต้จากสถานียะลา- สุไหงโกลก เพื่อสร้างความมั่นใจให้แก่ประชาชนในการเดินทาง โดยทําให้วันนี้ (7 สิงหาคม 2565) สามารถกลับมาเปิดการเดินรถ ได้อย่างเต็มรูปแบบอีกครั้ง
ที่ผ่านมา รฟท. ได้ร่วมกับฝ่ายความมั่นคง ในการเพิ่มระดับการรักษาความปลอดภัยและเฝ้าระวังอย่างเข้มงวด พร้อมทั้ง เดินหน้ากิจกรรมมวลชนสัมพันธ์กับชุมชนในพื้นที่ ตามนโยบายของนายนิรุฒ มณีพันธ์ ผู้ว่ารฟท. ที่กําชับให้เจ้าหน้าที่รฟท. ปฏิบัติหน้าที่โดยเน้นสร้างการมีส่วนร่วมจากชุมชนอย่างใกล้ชิด ด้วยการเปิดรับฟังความเห็นจากทุกภาคส่วน ซึ่งได้รับความร่วมมือเป็นอย่างดี จากพี่น้องประชาชน ผู้นําศาสนา และหน่วยงานท้องถิ่น ในการนําเสนอความเห็นเพื่อนํามาใช้ปรับแนวทางเดินรถในพื้นที่จังหวัดชายแดนภาคใต้ ให้มีความสะดวก รวดเร็ว ปลอดภัยต่อประชาชน
นอกจากนี้รฟท. ได้ขอความร่วมมือพี่น้องประชาชนในเส้นทางรถไฟ ระหว่างสถานีบาลอ - รือเสาะ ได้ร่วมใจแสดงออกถึงพลังของประชาชนกับหน่วยงานภาครัฐต่างๆ ที่จะร่วมกันปกป้อง ดูแลความปลอดภัยเส้นทางรถไฟ เพื่อให้เส้นเลือดใหญ่ในการคมนาคมมีความปลอดภัย การรถไฟฯ ทําหน้าที่ให้บริการแก่ประชาชนในพื้นที่ และอยากให้ทุกภาคส่วนเล็งเห็นถึงความสําคัญของการขนส่งทางรถไฟที่ประหยัด สะดวก และให้บริการพี่น้องประชาชนในการเดินทาง โดยไม่มีการแบ่งแยก สีผิว เชื้อชาติ ศาสนา และอยากให้ทุกคนร่วมกันปกป้องรักษาการคมนาคมระบบรางเพื่อให้บริการพี่น้องประชาชนได้อย่างต่อเนื่อง
อย่างไรก็ตาม การรถไฟฯ ขอความร่วมมือประชาชน หากพบบุคคลหรือวัตถุต้องสงสัย สามารถแจ้งได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง.
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” หารือสมาชิกหอการค้าอเมริกัน กระชับความร่วมมือด้านสาธารณสุขจัดการโควิด-19 สู่โรคประจำถิ่น
วันพฤหัสบดีที่ 27 มกราคม 2565
รองนายกรัฐมนตรี “อนุทิน” หารือสมาชิกหอการค้าอเมริกัน กระชับความร่วมมือด้านสาธารณสุขจัดการโควิด-19 สู่โรคประจําถิ่น
รองนายกรัฐมนตรี “อนุทิน” หารือสมาชิกหอการค้าอเมริกันกระชับความร่วมมือด้านสาธารณสุขจัดการโควิด-19 สู่โรคประจําถิ่น
วันที่ 27 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 26 ม.ค. 2565 ที่ผ่านมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ประชุมหารือกับสมาชิกของหอการค้าอเมริกันในประเทศไทย (The American Chamber of Commerce in Thailand) ในประเทศไทย ผ่านการประชุมทางไกล จากโรงพยาบาลเชียงรายประชานุเคราะห์ ระหว่าง “ปฏิบัติการหัวใจติดปีก” นําทีมแพทย์จากโรงพยาบาลจุฬาลงกรณ์เพื่อผ่าตัดผู้ป่วยภาวะสมองตายที่บริจาคอวัยวะเพื่อนําไปช่วยเหลือผู้อื่น
นายอนุทิน กล่าวระหว่างการหารือว่า การระบาดของโควิดได้ส่งผลกระทบต่อระบบสาธารณสุขของไทยเป็นอย่างมาก แต่ด้วยความร่วมมือร่วมใจของทุกฝ่ายทําให้ประเทศไทยฝ่าวิกฤติต่าง ๆ มาได้ และสามารถควบคุมการระบาดโควิดในระลอกที่ผ่านมาได้ ทําให้ไทยได้รับการจัดอันดับว่ามีความมั่นคงด้านสุขภาพเป็นอันที่ 5 จาก195 ประเทศ และเป็นอันดับหนึ่งในเอเชีย จากดัชนีความมั่นคงด้านสุขภาพ (Global Health Security Index) ปี ค.ศ. 2020 ที่พัฒนาโดยมหาวิทยาลัยจอห์นฮอปกินส์และเครือข่ายนอกจากนี้ ไทยเป็นประเทศในแถวหน้าของโลกที่สามารถฉีดวัคซีนได้ครอบคลุมประชากรในอัตราที่สูง และคาดว่าจะเริ่มฉีดวัคซีนไฟเซอร์ในเด็กอายุ 5-11 ปีได้ในปลายเดือนนี้ ซึ่งผู้แทนบริษัทไฟเซอร์แจ้งว่าสามารถส่งวัคซีนให้กระทรวงสาธารณสุขได้ตามแผนที่กําหนดไว้
น.ส.ไตรศุลี กล่าวว่า ทางด้านสมาชิก AMCHAM ได้แสดงความยินดีดับรัฐบาลไทยที่สามารถตอบโต้โควิด-19 ได้อย่างมีประสิทธิภาพ รวมทั้งสามารถฉีดวัคซีนที่ครอบคลุมประชากรได้เป็นจํานวนมาก โดยสมาชิกของ AMCHAM ยินดีที่จะสนับสนุนการดําเนินงานของกระทรวงสาธารณสุขในด้านต่าง ๆ รวมทั้งการพัฒนากําลังคนด้านสุขภาพ การส่งเสริมการท่องเที่ยวเชิงสุขภาพ ตลอดจนการควบคุมและจัดการให้โควิดเป็นโรคประจําถิ่น (Endemic) ซึ่งขณะนี้กระทรวงสาธารณสุขกําลังศึกษาหลักฐานทางวิทยาศาสตร์ที่เกี่ยวข้องเพื่อเตรียมการในเรื่องนี้ควบคู่กับการสื่อสารกับประชาชนเพื่อสร้างความเข้าใจและให้ความร่วมมือในการจํากัดการระบาดของโรค และทําให้ประเทศไทยเป็น “COVID Free Country”
“รองนายกรัฐมนตรีและรมว.สาธารณสุข ได้ขอบคุณสมาชิก AMCHAM ที่ให้สนับสนุนการทํางานของกระทรวงสาธารณสุขในการตอบโต้กับการระบาดของโควิด-19 ที่ผ่านมาอย่างเข้มแข็ง และยินดีร่วมมือกับสมาชิก AMCHAM เพื่อพัฒนาระบบสาธารณสุขของไทยให้เข้มแข็งยิ่งกว่าเดิม” น.ส.ไตรศุลี กล่าว
ทั้งนี้ ปัจจุบันหอการค้าอเมริกันในประเทศไทย หรือ AMCHAM มีสมาชิกที่เป็นบริษัทอเมริกันที่จดทะเบียนในประเทศไทยจํานวนมากกว่า 600 บริษัท โดยมีหลายบริษัทได้สนับสนุนการดําเนินงานของกระทรวงสาธารณสุขในการตอบโต้โควิดในหลากหลายรูปแบบในช่วงที่ผ่านมา
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันพุธที่ 2 กุมภาพันธ์ 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุมขอความร่วมมือให้แต่หน่วยงานรวบรวมเสนอโครงการและกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ขอให้ส่งไปที่ กองกลาง สปอ. ภายในวันที่ 21 กุมภาพันธ์ 2565 และแจ้งกําหนดการกฐินพระราชทานกระทรวงอุตสาหกรรม ประจําปี 2565 วันที่ 28 ตุลาคม 2565 ณ วัดทองนพคุณ แขวงคลองสาน เขตคลองสาน กทม. พิธีมอบรางวัลสลากบํารุงกาชาดไทย ของ อก. ประจําปี 2564 สถานการณ์อุตสาหกรรมอ้อย ณ วันที่ 31 มกราคม 2564 นอกจากนี้ SME DBANK ได้รายงานความก้าวหน้าเกี่ยวกับการปล่อยสินเชื่อกองทุนเอสเอ็มอีตามแนวประชารัฐแนวประชารัฐ 2,000 ล้านบาท และสินเชื่อ “SMEs Happy” เติมทุนสินเชื่อ วงเงินรวม 15,000 ล้านบาท ซึ่งได้รับความสนใจอย่างล้นหลาม การนิคมอุตสาหกรรมแห่งประเทศไทยรายงานความก้าวหน้าการดําเนินโครงการนิคมอุตสาหกรรมสมาร์ทปาร์ค (Smart Park) เพื่อดึงดูดการลงทุนในกลุ่มอุตสาหกรรมเป้าหมาย (New S-Curve) และรายงานสถานการณ์และความคืบหน้า เหตุท่อน้ํามันดิบรั่วไหลใต้ทะเล บริเวณทุ่นผูกเรือน้ําลึก หรือจุดขนถ่ายน้ํามันในทะเล (SPM) ของบริษัท สตาร์ ปิโตรเลียม รีไฟน์นิ่ง จํากัด (มหาชน) ตั้งอยู่ในนิคมอุตสาหกรรมมาบตาพุด จ.ระยอง ซึ่งล่าสุดรัฐมนตรีว่าการกระทรวงอุตสาหกรรมได้รายงานให้ ครม. ได้รับทราบสถานการณ์และขอให้พิจารณาจัดตั้งอนุกรรมการเพื่อทําหน้าที่สืบค้นปริมาณการรั่วไหลที่แท้จริง หาสาเหตุของปัญหา และหาวิธีการ/มาตรการการแก้ที่ต้นเหตุแห่งปัญหาอย่างยั่งยืนต่อไป
รัฐบาลไทย-ข่าวทำเนียบรัฐบาล-มาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่อง
วันอังคารที่ 12 กรกฎาคม 2565
มาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่อง
เมื่อวันที่ 12 กรกฎาคม 2565 คณะรัฐมนตรีได้มีมติเห็นชอบมาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่องเพื่อช่วยกระตุ้นการท่องเที่ยวและสนับสนุนห่วงโซ่อุปทานด้านการท่องเที่ยว รวมทั้งสนับสนุนการใช้จ่ายและส่งเสริมการจ้างงาน
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 12 กรกฎาคม 2565 คณะรัฐมนตรีได้มีมติเห็นชอบมาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่องเพื่อช่วยกระตุ้นการท่องเที่ยวและสนับสนุนห่วงโซ่อุปทานด้านการท่องเที่ยว รวมทั้งสนับสนุนการใช้จ่ายและส่งเสริมการจ้างงาน โดยประกอบด้วย 2 มาตรการ ดังนี้
1) มาตรการภาษีเพื่อสนับสนุนการจัดอบรมสัมมนาภายในประเทศ บริษัทหรือห้างหุ้นส่วนนิติบุคคลที่ประสงค์เข้าร่วมมาตรการสามารถหักรายจ่ายค่าห้องสัมมนา ค่าห้องพัก ค่าขนส่ง หรือรายจ่ายอื่นที่เกี่ยวข้องในการอบรมสัมมนาภายในประเทศที่จัดขึ้นให้แก่ลูกจ้าง หรือค่าบริการของผู้ประกอบธุรกิจนําเที่ยวตามกฎหมายว่าด้วยธุรกิจนําเที่ยวและมัคคุเทศก์เพื่อการอบรมสัมมนา ที่จ่ายไปตั้งแต่วันที่15 กรกฎาคม 2565 ถึงวันที่ 31 ธันวาคม 2565 โดยมีเงื่อนไข ดังนี้
1.1) 2 เท่าของรายจ่ายตามที่จ่ายจริง สําหรับการอบรมสัมมนาที่จัดในจังหวัดท่องเที่ยวรองหรือในเขตพื้นที่ท่องเที่ยวอื่นใดที่อธิบดีกรมสรรพากรประกาศกําหนดโดยคําแนะนําของกระทรวงการท่องเที่ยวและกีฬา
1.2) 1.5 เท่าของรายจ่ายตามที่จ่ายจริง สําหรับการอบรมสัมมนาที่จัดในท้องที่อื่นนอกจากท้องที่ตามข้อ 1.1)
1.3) ในกรณีที่การจัดอบรมสัมมนาครั้งหนึ่ง ๆ เกิดขึ้นในท้องที่ตามข้อ 1.1) และข้อ 1.2) ต่อเนื่องกัน ให้หักรายจ่ายที่สามารถแยกได้ว่าเกิดขึ้นในท้องที่ใดตามข้อ 1.1) หรือข้อ 1.2) แล้วแต่กรณี และให้หักรายจ่ายที่ไม่สามารถแยกได้ว่าเกิดขึ้นในท้องที่ใดได้ 1.5 เท่าของรายจ่ายตามที่จ่ายจริง
ทั้งนี้ ให้เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
2) มาตรการภาษีเพื่อสนับสนุนการจัดนิทรรศการ งานแสดงสินค้าภายในประเทศ บริษัทหรือห้างหุ้นส่วนนิติบุคคลที่ประสงค์เข้าร่วมมาตรการสามารถหักรายจ่ายค่าเช่าพื้นที่หรือค่าบริการในการเข้าร่วมงานออกร้าน งานนิทรรศการ หรืองานแสดงสินค้าภายในประเทศ ที่จ่ายไปตั้งแต่วันที่ 15 กรกฎาคม 2565 ถึงวันที่ 31 ธันวาคม 2565 ได้ 2 เท่าของรายจ่ายที่จ่ายจริง โดยมีเงื่อนไข ดังนี้
2.1) งานออกร้าน งานนิทรรศการ หรืองานแสดงสินค้าภายในประเทศต้องเริ่มจัดขึ้นระหว่างวันที่15 กรกฎาคม 2565 ถึงวันที่ 31 ธันวาคม 2565 (เริ่มจัดภายในช่วงเวลาดังกล่าว แต่ช่วงเวลาจัดงานสามารถเสร็จสิ้นภายหลังวันที่ 31 ธันวาคม 2565 ได้)
2.2) ต้องมีหนังสือรับรองจากผู้จัดงานว่าได้เข้าร่วมจัดงานจริง
2.3) ต้องจ่ายค่าเช่าพื้นที่หรือค่าบริการตั้งแต่วันที่ 15 กรกฎาคม 2565 ถึงวันที่ 31 ธันวาคม 2565
ทั้งนี้ ให้เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
นอกจากนี้ โฆษกกระทรวงการคลังได้กล่าวว่า มาตรการทางภาษีเพื่อสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่อง จะเป็นการช่วยสนับสนุนให้ผู้ประกอบการซึ่งที่ผ่านมาได้รับผลกระทบจากการแพร่ระบาดของ COVID-19 หรือได้รับผลกระทบจากสถานการณ์เศรษฐกิจไทยที่ยังไม่ฟื้นตัวเต็มที่ ให้สามารถกลับมาฟื้นตัวได้
สอบถามข้อมูลเพิ่มเติม
สํานักงานเศรษฐกิจการคลัง โทร. 02 273 9020 ต่อ 3697 และ 3529
กรมสรรพากร ศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-เคาะ! ปรับหลักเกณฑ์ค่าใช้จ่าย รักษาผู้ป่วยฉุกเฉินโรคโควิด-19
วันจันทร์ที่ 5 กรกฎาคม 2564
เคาะ! ปรับหลักเกณฑ์ค่าใช้จ่าย รักษาผู้ป่วยฉุกเฉินโรคโควิด-19
....
การรักษาผู้ป่วยติดเชื้อไวรัสโควิด-19 ซึ่งเป็นโรคเจ็บป่วยฉุกเฉิน ที่ต้องได้รับการรักษาอย่างทั่วถึงและทันท่วงที เป็นสิ่งที่รัฐบาลให้ความสําคัญ
.
ล่าสุด รัฐบาลได้เห็นชอบปรับปรุงหลักเกณฑ์ กําหนดค่าใช้จ่ายในการรักษาผู้ป่วยฉุกเฉินโรคติดต่ออันตราย ตามกฎหมายว่าด้วยโรคติดต่อ กรณีโรคโควิด -19 ฉบับที่ 4 ให้สอดคล้องกับสถานการณ์ปัจจุบันที่มีการระบาดเป็นวงกว้าง รวดเร็วและรุนแรงมากขึ้น และให้ครอบคลุมถึงบัญชีและอัตราค่าใช้จ่ายบางรายการที่มีความจําเป็นต้องใช้กับผู้ป่วยโรคโควิด -19
.
หลักเกณฑ์ วิธีการ และเงื่อนไขที่ปรับปรุงใหม่มีรายละเอียดที่สําคัญ ดังนี้
• ค่าห้องและค่าอาหารทั้งหอผู้ป่วยวิกฤตและห้องแยกโรควันละ 6,250 บาท
• ค่าบริการพยาบาลทั่วไปไอซียูวันละ 7,400 บาท
• ค่าบริการแพทย์ขณะส่งผู้ป่วยด้วยรถพยาบาลครั้งละ 2,000 บาท
• ค่ารถยนต์รับส่งต่อผู้ป่วยจากบ้านหรือโรงแรมไป - กลับครั้งละ 875 บาท
• ค่าอวัยวะเทียมและอุปกรณ์ในการบําบัดโรคชุดละ 13,750 บาท
นอกจากนี้ ยังเพิ่มข้อความ “ยา Remdesivir 100 mg inj. ให้เบิกจากกระทรวงสาธารณสุข” เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติงบกลางฯ ปี 65 กว่า 2,000 ลบ. ฟื้นฟูโครงสร้างพื้นฐานที่เสียหายจากอุทกภัยและภัยพิบัติ คาดซ่อมเสร็จภายใน 5 เดือน
วันจันทร์ที่ 27 มิถุนายน 2565
ครม. อนุมัติงบกลางฯ ปี 65 กว่า 2,000 ลบ. ฟื้นฟูโครงสร้างพื้นฐานที่เสียหายจากอุทกภัยและภัยพิบัติ คาดซ่อมเสร็จภายใน 5 เดือน
.....
ที่ประชุม ครม. (21 มิ.ย. 65) อนุมัติการขอรับจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น ครั้งที่ 2 วงเงิน 2,039.21 ล้านบาท สําหรับฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติ ของกรมทางหลวงและกรมทางหลวงชนบท
.
งบประมาณดังกล่าวจะนําไปใช้ในการซ่อมแซมบูรณะทางหลวงแผ่นดิน ทางหลวงชนบท และโครงสร้างพื้นฐานอื่น ๆ ที่ได้รับความเสียหายจากอุทกภัยใน 23 จังหวัด ตามประกาศเป็นพื้นที่ประสบภัยของกระทรวงมหาดไทย
.
โดยแบ่งเป็นงานบูรณะทางหลวงแผ่นดินของกรมทางหลวง จํานวน 73 รายการ ครอบคลุม 20 จังหวัด และงานบูรณะทางหลวงชนบทและโครงสร้างพื้นฐานของทางหลวงชนบท จํานวน 25 รายการ ครอบคลุม 15 จังหวัด คาดทุกเส้นทางจะซ่อมเสร็จภายใน 5 เดือน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ จุลพงษ์ เป็นประธานมอบรางวัล Thailand Lean Award 202
วันพฤหัสบดีที่ 30 มิถุนายน 2565
รองปลัดฯ จุลพงษ์ เป็นประธานมอบรางวัล Thailand Lean Award 202
รองปลัดฯ จุลพงษ์ เป็นประธานมอบรางวัล Thailand Lean Award 2022
วันนี้ (29 มิถุนายน 2565) เวลา 16.30 น. นายจุลพงษ์ ทวีศรี รองปลัดกระทรวงอุตสาหกรรม เป็นประธานมอบรางวัล Thailand Lean Award 2022 โดยหน่วยงานที่ได้รับรางวัลผลงาน 4 Lean Model จาก 3 องค์กรที่ผ่านเข้านําเสนอผลงานรอบชิงชนะเลิศ Thailand Lean Award 2022 ได้แก่ บริษัท โซนี่ เทคโนโลยี่ (ประเทศไทย) จํากัด บริษัท ไทยซัมมิท พีเคเค จํากัด และบริษัท ระยองวิศวกรรมและซ่อมบํารุง จํากัด รางวัล Popular Vole ได้แก่ โรงพยาบาลศิริราช และ 3 องค์กรผ่านเข้านําเสนอผลงานรอบชิงชนะเลิศ รางวัล Sliver Award ได้แก่ บริษัท ซีพีแรม จํากัด (ลาดกระบัง) รางวัล Golden Award ได้แก่ บริษัท สุราษฎร์ธานี เบเวอเรช จํากัด และรางวัล Diamond Award โรงพยาบาลศิริราช โดยมี นายสุพจน์ ชินวีระพันธุ์ ผู้อํานวยการสมาคมส่งเสริมเทคโนโลยี (ไทย-ญี่ปุ่น) ให้การต้อนรับ ณ ห้องแกรนด์ฮอลล์ ศูนย์นิทรรศการและการประชุมไบเทค บางนา กรุงเทพฯ
นายจุลพงษ์ ทวีศรี รองปลัดกระทรวงอุตสาหกรรม กล่าวว่า การนําระบบ Lean มาประยุกต์ใช้ในการบริหารองค์กรมีความจําเป็น เพื่อเป็นการช่วยเพิ่มประสิทธิภาพขององค์กร สามารถลดต้นทุน ลดความสูญเปล่า ตลอดจนเสริมความแข็งแกร่งให้กับบุคลากรและองค์กร ควบคู่ไปกับพัฒนาคุณภาพของผลิตภัณฑ์และบริการ เพื่อให้ลูกค้ามีความพึงพอใจต่อสินค้าและบริการ อีกทั้งยังต้องคํานึงถึงความปลอดภัย ผลกระทบด้านสิ่งแวดล้อม และต้นทุนในการผลิตด้วย เพื่อเพิ่มความเข้มแข็งให้แก่องค์กรให้สามารถฝ่าวิกฤติ และสร้างความเติบโตได้สําเร็จอย่างยั่งยืน
Lean หรือ Lean Product System เป็นระบบการผลิตที่มุ่งเน้นการลดต้นทุน กําจัดความสูญเปล่าและการสูญเสียโอกาสทางการผลิต ตลอดจนเป็นการส่งเสริมการปรับปรุงอย่างต่อเนื่องอยู่ตลอดเวลา ส่งผลทําให้คุณภาพของผลิตภัณฑ์และบริการดีขึ้น ต้นทุนต่ําลง ส่งมอบทันเวลา ทําให้หน่วยงานสามารถแข่งขันกับคู่แข่งจากทั้งในและนอกประเทศได้ ด้งนั้นไม่ว่าจะเป็นองค์กรขนาดใหญ่ ขนาดกลาง หรือขนาดย่อม ทั้งภาครัฐและภาคเอกชน ต้องร่วมมือกันเพื่อช่วยยกระดับขีดความสามารถในการแข่งขันของธุรกิจอุตสาหกรรมไทยให้มีความเข้มแข็งมากขึ้น พร้อมทั้งพัฒนาศักยภาพของบุคลากรให้มีความรู้ ความชํานาญ เพิ่มทักษะด้านการพัฒนาฝีมือแรงงาน เพื่อยกระดับมาตรฐานไปสู่ระดับสากล
รัฐบาลไทย-ข่าวทำเนียบรัฐบาล-รฟม. ร่วมมอบความสุขส่งท้ายปี ให้แก่ประชาชนและผู้ใช้บริการรถไฟฟ้า MRT
วันพุธที่ 29 ธันวาคม 2564
รฟม. ร่วมมอบความสุขส่งท้ายปี ให้แก่ประชาชนและผู้ใช้บริการรถไฟฟ้า MRT
ด้วยการประดับตกแต่งไฟ ต้อนรับปีใหม่ 2565 ณ อาคารจอดแล้วจร สถานีแยกนนทบุรี 1 ตั้งแต่วันนี้ - 9 มกราคม 2565
นายพัฒนพงษ์ พงศ์ศุภสมิทธิ์ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม ผู้บริหาร และพนักงาน รฟม. เข้าร่วมเปิดกิจกรรมประดับตกแต่งไฟ ต้อนรับปีใหม่ 2565 บริเวณอาคารจอดแล้วจร สถานีแยกนนทบุรี 1 (ทางออก 4) เพื่อสร้างบรรยากาศและมอบความสุขช่วงเทศกาลส่งท้ายปีเก่าต้อนรับปีใหม่ ให้แก่ผู้ใช้บริการรถไฟฟ้า MRT รวมทั้งประชาชนที่สัญจรผ่านบริเวณดังกล่าวร่วมถ่ายภาพเป็นที่ระลึก พร้อมร่วมกิจกรรมถ่ายภาพบัตรหรือเหรียญโดยสาร MRT ให้เห็นการประดับตกแต่งไฟพร้อมเขียนบรรยายส่งความสุข เนื่องในเทศกาลปีใหม่ 2565 ใต้โพสต์กิจกรรมดังกล่าว ในเฟซบุ๊กแฟนเพจ MRT Purple Line สําหรับภาพและคําบรรยายที่ประทับใจ ลุ้นรับของที่ระลึกจํานวน 100 รางวัล ผู้สนใจสามารถเข้าร่วมกิจกรรมได้ตั้งแต่วันนี้ ถึงวันที่ 9 มกราคม 2565 ติดตามข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊ก แฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-กรมศุลกากร ยกเว้นอากรขาเข้าสำหรับข้าวโพดเลี้ยงสัตว์ และชี้แจงเรื่องอัตราอากรขาเข้าที่นั่งนิรภัยสำหรับเด็ก (Car Seat)
วันศุกร์ที่ 13 พฤษภาคม 2565
กรมศุลกากร ยกเว้นอากรขาเข้าสําหรับข้าวโพดเลี้ยงสัตว์ และชี้แจงเรื่องอัตราอากรขาเข้าที่นั่งนิรภัยสําหรับเด็ก (Car Seat)
กระทรวงการคลัง โดยกรมศุลกากร ออกประกาศกระทรวงการคลัง ยกเว้นอากรขาเข้าสําหรับข้าวโพดเลี้ยงสัตว์ภายใต้องค์การการค้าโลก ในโควตาประเภทพิกัด 1005.90.99 รหัสย่อย 71 และจะมีผลบังคับใช้นับจากวันถัดจากวันที่ประกาศลงในราชกิจจานุเบกษา จนถึงวันที่ 31 ก.ค.2565
วันนี้ (12 พฤษภาคม 2565) นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า จากการที่คณะรัฐมนตรีมีมติเห็นชอบตามมติของคณะกรรมการนโยบายอาหาร ผ่อนปรนมาตรการภาษีนําเข้าข้าวโพดเลี้ยงสัตว์ภายใต้ WTO ในโควตา ระหว่างเดือนพฤษภาคม – กรกฎาคม 2565 (3 เดือน) ในอัตราภาษีร้อยละ 0 ปริมาณข้าวโพดไม่เกิน 6 แสนตัน หรือร้อยละ 50 ของความต้องการใช้ข้าวโพดเลี้ยงสัตว์และวัตถุดิบทดแทน เพื่อเป็นการแก้ไขปัญหาปริมาณวัตถุดิบที่ใช้ในอุตสาหกรรมการผลิตอาหารสัตว์ไม่เพียงพอ ดังนั้น กระทรวงการคลัง (กรมศุลกากร) จึงได้ออกประกาศกระทรวงการคลัง ยกเว้นอากรขาเข้าสําหรับข้าวโพดเลี้ยงสัตว์ภายใต้องค์การการค้าโลก (WTO) ในโควตา ประเภทพิกัด 1005.90.99 รหัสย่อย 71 และจะมีผลบังคับใช้นับจากวันถัดจากวันที่ประกาศลงในราชกิจจานุเบกษา จนถึงวันที่ 31 กรกฎาคม 2565
นอกจากนี้ ตามที่ราชกิจจานุเบกษาได้เผยแพร่พระราชบัญญัติจราจรทางบก (ฉบับที่ 13) พ.ศ. 2565 เมื่อวันที่ 7 พฤษภาคม 2565 กําหนดให้ผู้โดยสารที่นั่งแถวตอนหน้าและที่นั่งแถวตอนอื่น ต้องรัดร่างกายด้วยเข็มขัดนิรภัยไว้กับที่นั่งตลอดเวลาในขณะโดยสารรถยนต์ และผู้โดยสารที่เป็นเด็กอายุไม่เกิน 6 ปี ต้องจัดให้นั่งในที่นั่งนิรภัยสําหรับเด็ก หรือนั่งในที่นั่งพิเศษสําหรับเด็กเพื่อป้องกันอันตราย ทําให้ประชาชนให้ความสนใจในภาษีอากรขาเข้าที่อาจส่งผลต่อราคาของสินค้าดังกล่าว
สําหรับ ที่นั่งนิรภัยสําหรับเด็ก (Car Seat) จัดเป็นของในประเภทพิกัด 9401.80.00 โดยมีอัตราอากรขาเข้า อยู่ที่ร้อยละ 20 แต่หากนําเข้าภายใต้ความตกลงเขตการค้าเสรี (FTA) ที่ประเทศไทยมีอยู่ก็จะสามารถใช้สิทธิพิเศษยกเว้นอากรขาเข้าได้สําหรับทุกความตกลง อย่างไรก็ตาม การลดอัตราอากรขาเข้าเป็นการทั่วไปให้ต่ํากว่าร้อยละ 20 นั้น เป็นเรื่องนโยบายซึ่งกรมศุลกากรอยู่ระหว่างการหารือกับสภาอุตสาหกรรมแห่งประเทศไทยเพื่อนําเสนอต่อกระทรวงการคลังและคณะรัฐมนตรี ทั้งนี้เพื่อให้อัตราอากรของที่นั่งนิรภัยสําหรับเด็กอยู่ในระดับที่เหมาะสม เพื่อประโยชน์ต่อผู้บริโภคและไม่กระทบต่อผู้ผลิตในประเทศต่อไป
ทั้งนี้ ท่านสามารถสอบถามรายละเอียดเพิ่มเติมได้ที่ส่วนโครงสร้างอากร กองพิกัดอัตราศุลกากร หมายเลขโทรศัพท์ 02-667-7000 ต่อ 4889 หรือ 7325 หรือสอบถามปัญหาทางศุลกากร ศูนย์บริการศุลกากร (Customs Care Center) หมายเลข 02-667-6656 หรือสายด่วน 1164
รัฐบาลไทย-ข่าวทำเนียบรัฐบาล-Cabinet approves Thai Industrial Standard for retreaded pneumatic tyres for commercial vehicles and trailers
วันพุธที่ 23 มิถุนายน 2564
Cabinet approves Thai Industrial Standard for retreaded pneumatic tyres for commercial vehicles and trailers
Cabinet approves Thai Industrial Standard for retreaded pneumatic tyres for commercial vehicles and trailers
June 22, 2021, at the Government House, following the weekly cabinet meeting, Deputy Government Spokesperson Ratchada Thanadirek disclosed that the cabinet has made approval to the draft Ministerial Regulation on Thai Industrial Standard for retreaded pneumatic tyres for commercial vehicles and trailers, B.E. ..., as proposed by Ministry of Industry, to be in line with UN Regulation No. 109.
The draft Ministerial Regulation on Thai Industrial Standard for retreaded pneumatic tyres for commercial vehicles and trailers, B.E. ..., prescribes Thai Industrial Standard for retreaded pneumatic tyres for commercial vehicles and trailers under TIS 2979-2562 (2019), in accordance with the Ministerial Announcement No. 5471 (B.E. 2562) issued under the Industrial Product Standards Act B.E. 2511. The draft Regulation will take effect 180 days after being published in the Royal Gazette.
Before proposing the draft Regulation to the cabinet, Ministry of Industry, through the Thai Industrial Standards Institute, has conducted a public hearing via its website: www.tisi.go.th, and notify 140 stakeholders, most of whom agreed with the draft Regulation. According to the Deputy Government Spokesperson, the Ministerial Regulation on Thai Industrial Standard for retreaded pneumatic tyres for commercial vehicles and trailers would help enhance competitiveness of Thai retreaded pneumatic tyre entrepreneurs, prevent the import of sub-standard retreaded pneumatic tyres into the country, and ensure public confidence and safety.
รัฐบาลไทย-ข่าวทำเนียบรัฐบาล-เชิญชวนคนไทยร่วมบริจาคเลือดเพิ่มปริมาณเลือดสำรองในโรงพยาบาลหลังช่วงหยุดยาวจำนวนผู้บริจาคลดลง ด้านโรงพยาบาลศิริราชแจ้งขาดเลือดทุกหมวดหมู่เปิดรับบริจาคทุกวัน
วันพฤหัสบดีที่ 14 กรกฎาคม 2565
เชิญชวนคนไทยร่วมบริจาคเลือดเพิ่มปริมาณเลือดสํารองในโรงพยาบาลหลังช่วงหยุดยาวจํานวนผู้บริจาคลดลง ด้านโรงพยาบาลศิริราชแจ้งขาดเลือดทุกหมวดหมู่เปิดรับบริจาคทุกวัน
เชิญชวนคนไทยร่วมบริจาคเลือดเพิ่มปริมาณเลือดสํารองในโรงพยาบาลหลังช่วงหยุดยาวจํานวนผู้บริจาคลดลง ด้านโรงพยาบาลศิริราชแจ้งขาดเลือดทุกหมวดหมู่เปิดรับบริจาคทุกวันไม่เว้นวันหยุดราชการ-นักขัตฤกษ์
วันที่ 14 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องด้วยเดือนก.ค. มีวันหยุดยาวหลายช่วงด้วยกัน ทําให้ปริมาณผู้บริจาคเลือดในโรงพยาบาลและศูนย์รับบริจาคโลหิตหลายแห่งลดลง ในขณะที่ปริมาณการใช้เลือดยังเท่าหรือมากกว่าเดิม ทําให้ปริมาณเลือดสํารองของโรงพยาบาลหลายแห่งเริ่มลดลงและขาดแคลน
ดังนี้ จึงขอเชิญชวนคนไทยที่มีสุขภาพดี ร่วมบริจาคเลือดเพื่อช่วยเพิ่มปริมาณเลือดสํารองสําหรับช่วยชีวิตผู้ป่วยฉุกเฉิน ผู้ป่วยที่รอการผ่าตัด รวมถึงผู้ป่วยโรคเลือดที่จําเป็นต้องใช้เลือด โดยสามารถบริจาคได้ที่โรงพยาบาล ศูนย์รับบริจาคโลหิตทั่วประเทศ
น.ส.ไตรศุลี กล่าวว่า ในส่วนของโรงพยาบาลศิริราชได้แจ้งว่าขณะนี้ทางโรงพยาบาลกําลังขาดแคลนเลือดสํารองทุกหมู่ ทําให้อาจกระทบต่อความต่อเนื่องในการให้บริการรักษาผู้ป่วยได้ ขณะนี้โรงพยาบาลจึงได้เปิดรับบริจาคเลือดทุกวันไม่เว้นวันหยุดราชการ และวันหยุดนักขัตฤกษ์ โดยประชาชนสามารถติดต่อบริจาคได้ที่ศูนย์รับบริจาคเลือดศิริราช อาคารนวมินทรบพิตร 84 พรรษา ชั้น 3 โรงพยาบาลศิริราช เวลา 08.30-16.00 น. โดยสามารถข้อมูลเพิ่มเติมที่ โทร. 02-414-0100, 02-414-0102 หรือ เฟซบุ๊ค: ศูนย์รับบริจาคเลือดศิริราช
สําหรับข้อแนะนําผู้ต้องการบริจาคเลือด ต้องเตรียมร่างกายให้พร้อม พักผ่อนเพียงพออย่างน้อย 6 ชั่วโมง เป็นผู้มีอายุระหว่าง 18-60 ปี มีน้ําหนัก 48 กก.ขึ้นไป, ไม่เจาะผิวหนัง สัก ลบรอยสัก ในระยะเวลา 4 เดือน, ไม่อยู่ระหว่างรับประทานยาปฏิชีวนะ ยาป้องกันเลือดแข็งตัว, ไม่ได้รับการถอนฟัน ภายใน 7 วัน หรือขูดหินปูนภายใน 3 วันก่อนบริจาคเลือด
ทั้งนี้ หากเป็นผู้หญิงต้องไม่อยู่ในระหว่างมีประจําเดือน ตั้งครรภ์ หรือให้นมบุตร, ไม่มีพฤติกรรมเสี่ยงทางเพศ, ไม่มีอาการไข้ ไอ เจ็บคอ มีน้ํามูก เหนื่อยหอบ, ไม่มีความเสี่ยงต่อการติดโควิด 19 ในช่วง2 สัปดาห์ที่ผ่านมา, หาได้รับวัคซีนโควิด19 ให้เว้น 1 สัปดาห์ก่อนบริจาคเลือด หรือหากมีผลข้างเคียงจากการรับวัคซีนโควิด19 เมื่อหายแล้วให้เว้น 14 วันก่อนบริจาคเลือด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 กันยายน 2564​ พบพนักงานติดเชื้อไวรัส COVID-19 จำนวน​ 6 ราย
วันพฤหัสบดีที่ 16 กันยายน 2564
ประกาศ ขสมก. ประจําวันที่ 16 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
ประกาศ ขสมก. ประจําวันที่ 16 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
1)พนักงานขับรถโดยสารปรับอากาศ สาย 79 เพศหญิง อายุ 46 ปี
2) พนักงานเก็บค่าโดยสารรถธรรมดา สาย 180 เพศหญิง อายุ 40 ปี
3)​ พนักงานเก็บค่าโดยสารรถธรรมดา สาย 179 เพศหญิง อายุ 39 ปี
4) พนักงานเก็บค่าโดยสารรถธรรมดา สาย 12 เพศหญิง อายุ 33 ปี
5)​ พนักงานขับรถโดยสารปรับอากาศ Shuttle bus เส้นทางท่าเรือบางโพ - สถานีกลางบางซื่อ เพศหญิง อายุ 26 ปี
6) พนักงานขับรถโดยสารธรรมดา สาย 71 เพศชาย อายุ 53 ปี
รัฐบาลไทย-ข่าวทำเนียบรัฐบาล-โครงการคนละครึ่ง ระยะที่ 3 ลงทะเบียนวันแรกมีผู้ลงทะเบียนกว่า 20 ล้านคน
วันศุกร์ที่ 18 มิถุนายน 2564
โครงการคนละครึ่ง ระยะที่ 3 ลงทะเบียนวันแรกมีผู้ลงทะเบียนกว่า 20 ล้านคน
การลงทะเบียนรับสิทธิโครงการคนละครึ่ง ระยะที่ 3 ของประชาชน ที่เปิดให้ลงทะเบียนเมื่อวันที่ 14 มิถุนายน 2564 เป็นวันแรก ตั้งแต่เวลา 06.00 น. มีประชาชนลงทะเบียนแล้วจํานวน 23.11 ล้านคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชน ที่เปิดให้ลงทะเบียนเมื่อวันที่ 14 มิถุนายน 2564 เป็นวันแรก ตั้งแต่เวลา 06.00 น. ผ่านแอปพลิเคชัน “เป๋าตัง” และเว็บไซต์ www.คนละครึ่ง.com ซึ่งข้อมูลการลงทะเบียน ณ เวลา 22.00 น. ของวันที่ 14 มิถุนายน 2564 มีประชาชนลงทะเบียนแล้วจํานวน 23.11 ล้านคน การเปิดลงทะเบียนจะมีต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ลงทะเบียนจะต้องเป็นผู้มีสัญชาติไทยอายุ 18 ปีบริบูรณ์ขึ้นไปในวันลงทะเบียน มีบัตรประจําตัวประชาชน และไม่เป็นผู้มีบัตรสวัสดิการแห่งรัฐหรือได้รับสิทธิโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ หรือไม่ใช้สิทธิโครงการยิ่งใช้ยิ่งได้ สําหรับผู้ที่เคยได้รับสิทธิโครงการคนละครึ่ง ระยะที่ 1 และ 2 จะต้องลงทะเบียนเข้าร่วมโครงการคนละครึ่ง ระยะที่ 3 ซึ่งสามารถลงทะเบียนผ่านแอปพลิเคชัน “เป๋าตัง” หรือผ่าน www.คนละครึ่ง.com ก็ได้ ส่วนผู้ที่ไม่เคยเข้าร่วมโครงการของรัฐสามารถลงทะเบียนผ่าน www.คนละครึ่ง.com
โฆษกกระทรวงการคลังได้ย้ําว่า ผู้ที่ได้รับสิทธิโครงการคนละครึ่ง ระยะที่ 3 จะได้รับ SMS ระบุข้อความ “ลงทะเบียนสําเร็จ โปรดใช้สิทธิผ่านแอปฯ เป๋าตัง เริ่มวันที่ 1 ก.ค. 64” จากนั้นขอให้ยืนยันตัวตนด้วยบัตรประจําตัวประชาชน (Dipchip) กับธนาคารกรุงไทย จํากัด มหาชน (ธนาคารกรุงไทยฯ) ผ่านช่องทางใดช่องทางหนึ่ง ได้แก่ (1) นําบัตรประจําตัวประชาชนไปยืนยันตัวตนที่สาขา หรือที่ตู้เอทีเอ็มสีเทาของธนาคารกรุงไทยฯ หรือ (2) ยืนยันตัวตนผ่านตัวเลือก KrungthaiNext ในแอปพลิเคชัน “เป๋าตัง” แต่หากที่ผ่านมาได้เคยยืนยันตัวตนด้วยบัตรประจําตัวประชาชนไว้แล้วก็ไม่ต้องยืนยันตัวตนในขั้นตอนข้างต้นอีก ทั้งนี้ เมื่อได้ยืนยันตัวตนเรียบร้อยแล้วจึงจะสามารถใช้จ่ายกับร้านค้าที่ติดตั้งแอปพลิเคชัน “ถุงเงิน” ที่เข้าร่วมโครงการได้ ตั้งแต่วันที่ 1 กรกฎาคม จนถึงวันที่ 31 ธันวาคม 2564 ในเวลา 6.00 น. - 23.00 น.
สําหรับการลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการในวันแรกแล้วกว่า 40,049 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 คาดว่าจะยืนยันเข้าร่วมโครงการครั้งนี้จํานวน 1.2 ล้านราย จึงขอเชิญชวนร้านค้าทั่วไป ผู้ประกอบการบริการนวด สปา ทําผม ทําเล็บ ผู้ให้บริการขนส่งสาธารณะ ที่มีสัญชาติไทยไม่เป็นนิติบุคคลและไม่เป็นธุรกิจแฟรนไชส์ ผู้ประกอบการของกองทุนหมู่บ้านหรือชุมชนเมืองหรือวิสาหกิจชุมชน ร้านธงฟ้าราคาประหยัดพัฒนาเศรษฐกิจท้องถิ่น และผู้ให้บริการขนส่งมวลชนสาธารณะ ที่สนใจเข้าร่วมลงทะเบียนเข้าร่วมโครงการ ตั้งแต่วันที่ 14 มิถุนายน 2564 เป็นต้นไป เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว ลงทะเบียนผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นลงทะเบียนผ่านเว็บไซต์ www.คนละครึ่ง.com หรือลงทะเบียนผ่านทางสาขา หรือจุดรับลงทะเบียนของธนาคารกรุงไทยฯ
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-รมว. เฮ้ง ห่วงใย สั่งลุยดูแลคนงานก่อสร้าง ร่วมมือเอกชน ส่งอาหารช่วงกักตัวเพื่อบรรเทาความเดือดร้อน
วันจันทร์ที่ 26 กรกฎาคม 2564
รมว. เฮ้ง ห่วงใย สั่งลุยดูแลคนงานก่อสร้าง ร่วมมือเอกชน ส่งอาหารช่วงกักตัวเพื่อบรรเทาความเดือดร้อน
รมว.แรงงาน ห่วงคนงานแคมป์ก่อสร้างหลังต้องกักตัวตามมาตรการป้องกันโควิด มอบหมายกรมสวัสดิการและคุ้มครองแรงงาน ผนึกกําลังเอกชน เดินหน้าช่วยเหลือแรงงานย่านภาษีเจริญ เพื่อมอบอาหารบรรเทาความเดือดร้อนของคนงานแคมป์ก่อสร้าง ในกิจกรรม ‘ปันน้ําใจ สู้ภัยโควิด-19"
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า ปัจจุบันสถานการณ์การแพร่ระบาดของเชื้อไวรัสโควิด-19 ที่เพิ่มขึ้น กระทรวงแรงงานมีความห่วงใยพี่น้องแรงงาน โดยเฉพาะคนงานแคมป์ก่อสร้างที่ได้รับความเดือดร้อนจากการกักตัว หลังศบค. มีมติปิดแคมป์คนงานในพื้นที่จังหวัดสีแดงเข้ม เป็นเวลา 1 เดือนกระทรวงแรงงานจึงมีมาตรการช่วยเหลือคนงานแคมป์ก่อสร้างที่ได้รับผลกระทบจากสถานการณ์โควิด-19 นี้ โดยเป็นการบูรณาการร่วมกันระหว่างกระทรวงแรงงานและภาคเอกชนในการนําอาหาร เครื่องดื่มและสิ่งของที่จําเป็นไปมอบให้คนงานในแคมป์ก่อสร้าง ซึ่งเป็นมาตรการเสริมที่กระทรวงแรงงานได้ขอความร่วมมือนายจ้างสถานประกอบการร่วมกันดูแลเรื่องอาหารแก่แรงงานทั้ง 3 มื้อ นอกเหนือจากการจ่ายสิทธิประโยชน์ทดแทนกรณีว่างงานจํานวนร้อยละ 50 ของค่าจ้าง โดยวันนี้ได้รับมอบข้าวกล่อง จากนายณัฐกิจ รุ่งจรูญ ผู้แทนบริษัท สหฟาร์ม อินเตอร์เนชั่นแนล จํากัด ที่ร่วมสนับสนุนส่งมอบข้าวกล่อง วันละ 300 กล่อง จํานวน 5 วัน รวม 1,500 กล่อง และได้มอบหมายให้นางโสภา เกียรตินิรชา รองอธิบดีกรมสวัสดิการและคุ้มครองแรงงาน นําข้าวกล่องไปส่งต่อคนงานในแคมป์ก่อสร้าง เพื่อช่วยเหลือและบรรเทาความเดือดร้อนต่อไป พร้อมกันนี้ขอผู้ใช้แรงงานงานมั่นใจว่ากระทรวงแรงงานจะไม่ทอดทิ้งแรงงานทุกคน จะขอยืนหยัดช่วยเหลือแรงงานและจับมือก้าวผ่านพ้นวิกฤตครั้งนี้ไปด้วยกัน
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน กล่าวเพิ่มเติมว่า กรมได้เดินหน้าช่วยเหลือคนงานแคมป์ก่อสร้าง ในกิจกรรม “ปันน้ําใจ สู้ภัยโควิด-19” มาอย่างต่อเนื่องตั้งแต่ต้นเดือนกรกฎาคม โดยวันนี้กรมได้ลงพื้นที่เพื่อมอบข้าวกล่อง จํานวน 150 ชุด พร้อมสิ่งของอุปโภคแก่คนงานก่อสร้างในเขตพื้นที่ภาษีเจริญ ของสํานักงานสวัสดิการและคุ้มครองแรงงานกรุงเทพมหานคร พื้นที่ 7 จํานวน 2 แห่ง ได้แก่ แคมป์คนงานก่อสร้างอาคารเดอะคีย์ บริษัท สยามซิสเต็มบิลท์ จํากัด จํานวน 82 คน และแคมป์คนงานก่อสร้างโครงการก่อสร้างหมู่บ้าน Metro บริษัท พร็อพเพอร์ตี้ เพอร์เฟค จํากัด (มหาชน) จํานวน 38 คน นอกจากนี้ได้ลงพื้นที่แจกจ่ายข้าวกล่องให้ประชาชนในชุมชนคลองลัดภาชี ที่ตกงานและต้องกักตัวอีกกว่า 150 คน โดยมีนางฉวีวรรณ ตระกูลธรรม ประธานชุมชนเป็นผู้รับมอบข้าวกล่อง ทั้งนี้กรมได้มอบหมายให้หน่วยงานในสังกัดเร่งดําเนินการเข้าไปช่วยเหลือแรงงานในพื้นที่สีแดงอย่างต่อเนื่องจนกว่าสถานการณ์การแพร่ระบาดของเชื้อไวรัสโควิด-19 จะสิ้นสุดลง
รัฐบาลไทย-ข่าวทำเนียบรัฐบาล-กรมการขนส่งทางราง ดำเนินการศึกษาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศ
วันพฤหัสบดีที่ 5 สิงหาคม 2564
กรมการขนส่งทางราง ดําเนินการศึกษาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศ
และรองรับการขนส่งต่อเนื่องหลายรูปแบบได้อย่างไร้รอยต่อ
กรมการขนส่งทางราง (ขร.) กระทรวงคมนาคม กําลังดําเนินการศึกษาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศและรองรับการขนส่งต่อเนื่องหลายรูปแบบได้อย่างไร้รอยต่อ (R-Map) โดยเดินหน้าดําเนินการพัฒนาและปรับปรุงโครงข่ายรถไฟไม่ว่าจะเป็นการก่อสร้างทางคู่ และทางสายใหม่ พร้อมทั้งพัฒนาระบบโทรคมนาคมและอาณัติสัญญาณ รถจักรและล้อเลื่อน เพื่อให้ระบบขนส่งทางรางกลายเป็นระบบหลักในการการเดินทางและการขนส่งสินค้าของประเทศ
การศึกษา R-Map นี้จะเป็นการศึกษาเพื่อหาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศมากยิ่งขึ้น เพื่อเชื่อมโยงการเดินทางและขนส่งสินค้าจากพื้นที่เศรษฐกิจ แหล่งท่องเที่ยวและอุตสาหกรรมของจังหวัดต่างๆ รวมถึงเชื่อมโยงกับประเทศเพื่อนบ้านในอาเซียน ตลอดจนการพัฒนาความร่วมมือในการให้บริการรถไฟระหว่างประเทศ พัฒนาสิ่งอํานวยความสะดวกและศูนย์บริการโลจิสติกส์ในรูปแบบต่างๆ เพื่อรองรับการเปลี่ยนรูปแบบการขนส่งสินค้าและเดินทาง โดยจะเป็นการนําแผนแม่บทการพัฒนาโครงข่ายทางรถไฟมาทบทวนและต่อยอดโครงข่ายรถไฟเดิมให้ครอบคลุมทั่วประเทศ รวมทั้งทบทวนและพัฒนาการสนับสนุนเขตเศรษฐกิจพิเศษ แหล่งท่องเที่ยว นิคมอุตสาหกรรม การพัฒนาพื้นที่ในระดับภูมิภาคและประเทศเพื่อนบ้าน และสิ่งอํานวยความสะดวกและโครงสร้างพื้นฐานด้านโลจิสติกส์รูปแบบต่าง ๆ
เมื่อดําเนินการศึกษาแล้วเสร็จจะมีการจัดทําแผนการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศและรองรับการขนส่งต่อเนื่องหลายรูปแบบได้อย่างไร้รอยต่อ เพื่อให้เกิดการดําเนินการอย่างเป็นรูปธรรมเหมาะสมกับสถานะปัจจุบันและแนวโน้มในอนาคตโดยบูรณาการร่วมกับการคมนาคมขนส่งอื่นๆ รวมทั้งเสนอแนะการลงทุนตามลําดับความสําคัญและความจําเป็นแต่ละเส้นทางในโครงการต่าง ๆ ในภาพรวมของประเทศและระดับภูมิภาค เพื่อเป็นส่วนช่วยในการฟื้นฟูสภาพเศรษฐกิจ หลังจากสถานการณ์การแพร่ระบาดของเชื้อไวรัสโควิด - 19 และรองรับการลงทุนหลังจากการเปิดประเทศต่อไป
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ร่วมบูรณาการกับทุกภาคส่วนให้ความช่วยเหลือประชาชน
วันพุธที่ 28 กรกฎาคม 2564
กรมทางหลวง กระทรวงคมนาคม ร่วมบูรณาการกับทุกภาคส่วนให้ความช่วยเหลือประชาชน
ที่ได้รับความเดือดร้อนจากสถานการณ์แพร่ระบาดของเชื้อไวรัส COVID-19
กรมทางหลวงร่วมบูรณาการกับทุกภาคส่วนให้ความช่วยเหลือประชาชนที่ได้รับความเดือดร้อนจากสถานการณ์แพร่ระบาดของเชื้อไวรัส COVID-19
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้ดําเนินการจัดตั้งโรงพยาบาลสนาม สนับสนุนน้ําสะอาด ปรับปรุงสถานที่เพื่อเป็นศูนย์พักคอย เพื่อช่วยเหลือประชาชนผู้ป่วย COVID-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานในสังกัดกระทรวงคมนาคมบูรณาการกับหน่วยงานอื่น ๆ เพื่อช่วยเหลือประชาชนในสถานการณ์การแพร่ระบาดของเชื้อไวรัส COVID-19
จากสถานการณ์ที่ประเทศไทยอยู่ในภาวะวิกฤตการแพร่ระบาดของเชื้อไวรัส COVID-19 กําลังทวีความรุนแรงขึ้นทุกวัน ในส่วนของ ทล. ได้บูรณาการโดยจัดกําลังเจ้าหน้าที่ในการตั้งด่านตรวจช่วงเคอร์ฟิว ตั้งแต่เวลา 21.00 - 04.00 น. ในจังหวัดพื้นที่สีแดงเข้ม รวมทั้งใช้พื้นที่ว่างของแขวงทางหลวงต่าง ๆ ที่มีความเหมาะสมและมีความพร้อมจัดตั้งโรงพยาบาลสนาม เพื่อช่วยรองรับผู้ป่วย COVID-19 ดังนี้
1. แขวงทางหลวงฉะเชิงเทรา ได้ดําเนินการให้การสนับสนุนสถานที่ เพื่อเป็นศูนย์พักคอย (โรงพยาบาลสนาม) ผู้ป่วย COVID-19 อําเภอบางปะกง จังหวัดฉะเชิงเทราแล้ว จํานวน 110 เตียง ในพื้นที่ทางหลวงหมายเลข 34 ที่ กม. 46+800 ด้านซ้ายทาง บริเวณสํานักงานโครงการฯ (เดิม) เพื่อรองรับผู้ป่วยที่มีผลตรวจติดเชื้อไวรัส COVID-19
2. แขวงทางหลวงอุบลราชธานีที่ 1 ได้ให้การสนับสนุนรถบรรทุกน้ําสะอาด จํานวน 6,000 ลิตร สําหรับผู้ป่วย COVID-19 ณ โรงพยาบาลสนาม มหาวิทยาลัยราชภัฏอุบลราชธานี วิทยาเขตบ้านยางน้อย อําเภอเขื่องใน จังหวัดอุบลราชธานี และมีการปรับปรุงบริเวณและถนนทางเข้าศูนย์พักคอยผู้ป่วย COVID-19 (โรงพยาบาลสนาม) ณ สนามกีฬาโรงพยาบาลโขงเจียม อําเภอโขงเจียม จังหวัดอุบลราชธานี โดยแขวงทางหลวงอุบลราชธานีที่ 2
3. แขวงทางหลวงนครราชสีมาที่ 2 ได้เตรียมความพร้อมให้การสนับสนุนสถานที่เพื่อเป็นศูนย์พักคอย (โรงพยาบาลสนาม) ผู้ป่วย COVID-19 ณ สํานักงานโครงการก่อสร้างถนนวงแหวนรอบเมืองนครราชสีมา (ด้านเหนือ) ตอนแยกทางหลวงหมายเลข 2 - บรรจบทางหลวงหมายเลข 2068 (ทางแยกต่างระดับจุดตัดทางหลวงหมายเลข 2 กับทางหลวงหมายเลข 290) ตั้งอยู่บนทางหลวงหมายเลข 2 ตอนไร่โคกสูง - โคกกรวด ด้านซ้ายทาง ที่ กม. 124+300 บนที่ดินสงวนของ ทล. เขตพื้นที่ตําบลนากลาง อําเภอสูงเนิน จังหวัดนครราชสีมา
4. สํานักงานทางหลวงที่ 10 (นครราชสีมา) ได้ปรับปรุงพื้นที่เตรียมความพร้อมโรงพยาบาลสนามจังหวัดนครราชสีมาแห่งที่ 3 (หอพัก 88 ยูนิต) ตั้งอยู่บนถนนสิริราชธานี ตําบลหมื่นไวย อําเภอเมือง จังหวัดนครราชสีมา โดยร่วมบูรณาการจัดทัศนียภาพเตรียมสถานที่ลานจอดรถ พร้อมทําความสะอาด และได้ให้การสนับสนุน หินมิลลิ่ง และเครื่องจักรในการปฎิบัติงานในครั้งนี้
ทั้งนี้ อธิบดีกรมทางหลวงยังได้กําชับแขวงทางหลวงและหมวดทางหลวงในพื้นที่ทั่วประเทศในการให้ความช่วยเหลือประชาชนในทุกด้านที่สามารถช่วยเหลือได้ รวมถึงประสานส่งตัวผู้ป่วยกลับไปรักษาตัวที่โรงพยาบาลบ้านเกิดโดยเร็ว เพราะสถานการณ์นี้กระทบต่อทุกคนทุกภาคส่วนในสังคม ถือว่าเป็นวิกฤตของชาติ ทล. พร้อมบูรณาการกับทุกภาคส่วนเพื่อให้ประเทศผ่านพ้นสถานการณ์การแพร่ระบาดของเชื้อไวรัส COVID-19 ไปได้
รัฐบาลไทย-ข่าวทำเนียบรัฐบาล-การท่าเรือแห่งประเทศไทย เปิดเผยผลการดำเนินงานรอบปีงบประมาณ 64
วันอังคารที่ 16 พฤศจิกายน 2564
การท่าเรือแห่งประเทศไทย เปิดเผยผลการดําเนินงานรอบปีงบประมาณ 64
ปริมาณตู้พุ่ง - กําไรเพิ่ม
เรือโท ยุทธนา โมกขาว รองผู้อํานวยการการท่าเรือแห่งประเทศไทย สายบริหารการเงินและกลยุทธ์องค์กร รักษาการแทนผู้อํานวยการการท่าเรือแห่งประเทศไทย เปิดเผยถึงผลการดําเนินงานของการท่าเรือแห่งประเทศไทย (กทท.) ในการให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ประจําปีงบประมาณ 2564 (ตุลาคม 2563 - กันยายน 2564) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 4,170 เที่ยว เพิ่มขึ้น 9.1% สินค้าผ่านท่า 21.185 ล้านตัน ลดลง 1.2% ตู้สินค้าผ่านท่า 1.438 ล้าน ที.อี.ยู. เพิ่มขึ้น 0.2%
ทลฉ. เรือเทียบท่า 9,670 เที่ยว ลดลง 1.0% สินค้าผ่านท่า 90.445 ล้านตัน เพิ่มขึ้น 9.0% ตู้สินค้าผ่านท่า 8.419 ล้าน ที.อี.ยู. เพิ่มขึ้น 10.2%
ทชส. เรือเทียบท่า 2,231 เที่ยว ลดลง 10.5% สินค้าผ่านท่า 103,972 ตัน ลดลง 32.6% ตู้สินค้าผ่านท่า 5,064 ที.อี.ยู. ลดลง 32.3%
ทชข. เรือเทียบท่า 5 เที่ยว ลดลง 96.6% สินค้าผ่านท่า 28 ตัน ลดลง 98.9%
ทรน. เรือเทียบท่า 248 เที่ยว เพิ่มขึ้น 15.9% สินค้าผ่านท่า 128,686 ตัน เพิ่มขึ้น 55.5% ตู้สินค้าผ่านท่า 4,173 ตู้ เพิ่มขึ้น 53.0%
ผลการดําเนินงานของ กทท. ในรอบ 12 เดือน (ตุลาคม 2563 - กันยายน 2564) มีเรือเทียบท่าที่ ทกท. และ ทลฉ. รวม 13,840 เที่ยว เพิ่มขึ้น 1.9% สินค้าผ่านท่า 111.630 ล้านตัน เพิ่มขึ้น 6.9% และตู้สินค้าผ่านท่า 9.857 ล้าน ที.อี.ยู. เพิ่มขึ้น 8.6% รวมรายได้ 15,613 ล้านบาท คิดเป็นกําไรสุทธิ 6,023 ล้านบาท เพิ่มขึ้นร้อยละ 6.99 อัตราการเติบโตของตู้สินค้าที่เพิ่มสูงขึ้นเป็นผลมาจากการส่งออกของไทยเติบโตอย่างต่อเนื่อง โดยมีปัจจัยสนับสนุนที่สําคัญทั้งปัจจัยด้านการส่งออกที่เติบโตตามการฟื้นตัวของเศรษฐกิจประเทศคู่ค้า ประกอบกับภาคการผลิตของไทยที่สามารถกลับมาดําเนินการได้มากขึ้น รวมทั้งผลจากอุปสงค์ทั้งในและต่างประเทศที่ปรับดีขึ้น ทําให้ภาคการบริการฟื้นตัวจึงส่งผลให้แนวโน้มภาพรวมของ กทท. มีผลการดําเนินงานการให้บริการ สินค้า และตู้สินค้าผ่านท่าสูงขึ้น
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาระบบติดตามและควบคุมน้ำหนักรถบรรทุก ลดปริมาณรถบรรทุกน้ำหนักเกินเกณฑ์มาตรฐาน ป้องกันผลกระทบต่อเส้นทางจราจรในระยะยาว
วันศุกร์ที่ 28 มกราคม 2565
กรมทางหลวงชนบท พัฒนาระบบติดตามและควบคุมน้ําหนักรถบรรทุก ลดปริมาณรถบรรทุกน้ําหนักเกินเกณฑ์มาตรฐาน ป้องกันผลกระทบต่อเส้นทางจราจรในระยะยาว
กรมทางหลวงชนบท (ทช.) กระทรวงคมนาคม พัฒนาระบบติดตามและควบคุมน้ําหนักรถบรรทุกบนโครงข่ายทางหลวงชนบท (Truck Monitoring System : TS) ยกระดับประสิทธิภาพด้านการคมนาคมขนส่งด้วยเทคโนโลยีบริหารจัดการ ควบคุมปริมาณรถบรรทุกที่มีน้ําหนักเกินพิกัด
กรมทางหลวงชนบท (ทช.) กระทรวงคมนาคม พัฒนาระบบติดตามและควบคุมน้ําหนักรถบรรทุกบนโครงข่ายทางหลวงชนบท (Truck Monitoring System : TS) ยกระดับประสิทธิภาพด้านการคมนาคมขนส่งด้วยเทคโนโลยีบริหารจัดการ ควบคุมปริมาณรถบรรทุกที่มีน้ําหนักเกินพิกัด ลดผลกระทบต่อเส้นทางในโครงข่ายและสร้างความปลอดภัยให้กับผู้ร่วมทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการประยุกต์ใช้นวัตกรรมและเทคโนโลยีสมัยใหม่ เพื่อควบคุมติดตามรถบรรทุกน้ําหนักเกินเกณฑ์มาตรฐานได้อย่างครอบคลุมและมีประสิทธิภาพ
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจากถนนในโครงข่ายของ ทช. มีลักษณะของเส้นทางที่กระจายตัวเข้าสู่ชุมชนต่าง ๆ ที่มีการคมนาคมของยานพาหนะหลากหลายรูปแบบ และหลายเส้นทางต้องรองรับปริมาณยานพาหนะเป็นจํานวนมาก จากการศึกษาพบว่ายานพาหนะประเภทรถบรรทุกมีจํานวนเพิ่มมากขึ้นทุกปี ดังนั้น จึงพบปัญหาการบรรทุกน้ําหนักเกินกว่าที่กฎหมายกําหนด เป็นสาเหตุทําให้สภาพผิวจราจร ได้รับความเสียหายและก่อให้เกิดอันตรายต่อผู้ใช้รถใช้ถนน ทช. มีหน้าที่ควบคุมกํากับการใช้งานยานพาหนะไม่ให้เกิดการบรรทุกน้ําหนักเกินพิกัดตามพระราชบัญญัติทางหลวง พ.ศ. 2535 ด้วยเหตุนี้ จึงได้พัฒนาระบบติดตามและควบคุมน้ําหนักรถบรรทุก (Truck Monitoring System : TS) เพื่อสนับสนุนการทํางานของเจ้าหน้าที่ในการติดตามและควบคุมรถบรรทุกไม่ให้มีการบรรทุกน้ําหนักเกินพิกัดตามที่กฎหมายกําหนด ลดความเสี่ยงในการเกิดอันตรายบนท้องถนน ตลอดจนช่วยลดการใช้เอกสารและลดเวลาสําหรับผู้ประกอบการในการยื่นขออนุญาตยานพาหนะหมวดที่ 2 วิ่งบนถนนทางหลวงชนบท
ระบบ TS เป็นฐานข้อมูลอิเล็กทรอนิกส์ซึ่งถูกพัฒนาขึ้นมาให้สามารถใช้งานได้บนสมาร์ทโฟนและอุปกรณ์อิเล็กทรอนิกส์ ซึ่งผู้ใช้งานทั่วไปและผู้ประกอบการสามารถใช้ระบบดังกล่าวในการยื่นขออนุญาตยานพาหนะหมวด 2 กึ่งพ่วง 4 - 7 เพลา สําหรับสัญจรบนถนนทางหลวงชนบทได้อย่างสะดวกรวดเร็ว โดยระบบจะพิจารณาเส้นทางที่เหมาะสมกับน้ําหนักบรรทุก เส้นทางที่สามารถผ่านได้และผ่านไม่ได้จากการคํานวณน้ําหนักรถเปล่า น้ําหนักลงเพลา การผ่านโครงสร้างเส้นทาง และรัศมีวงเลี้ยวของตัวรถ นอกจากนี้ ยังสามารถใช้ระบบดังกล่าวในการวิเคราะห์ข้อมูลน้ําหนักรถบรรทุกที่ถูกตรวจสอบ ณ สถานีตรวจสอบน้ําหนัก พร้อมทั้งติดตามข้อมูลการใช้เส้นทางโดยการบูรณาการข้อมูลจากระบบ GPS Tacking ของกรมการขนส่งทางบก เพื่อวิเคราะห์พฤติกรรมการเดินทางของรถบรรทุกบนโครงข่ายทางหลวงชนบท เป็นการนําเทคโนโลยีมาประยุกต์ใช้ในการดําเนินงานควบคุม ดูแล ป้องกันและลดปริมาณรถบรรทุกที่มีน้ําหนักเกินเกณฑ์มาตรฐาน เพื่อเพิ่มอายุการใช้งานของเส้นทางในโครงข่ายทางหลวงชนบทอย่างมีประสิทธิภาพสูงสุด